ZAPISNIK
31. sjednice Vijeća Mjesnog odbora Dankovec
održane dana 11. prosinca 2023. u prostorijama objekta mjesne samouprave
Dankovec, Slanovečka 19, s početkom u 20,00 sati

NAZOČNI ČLANOVI VIJEĆA:
Ivica Ivanović, Josip Fabijanić, Dražen Zrinski, Katarina Budak i Slavko Stanić
Predsjedava: Ivica Ivanović, predsjednik Vijeća
Zapisnik vodi: Dražen Zrinski
      Predsjednik konstatira, da  je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 31. sjednicu Vijeća Mjesnog odbora.
      Bez rasprave, jednoglasno, Vijeće prihvaća tekst zapisnika 30. sjednice Vijeća Mjesnog odbora Dankovec, održane 13. studenoga 2023.godine.
      Na prijedlog predsjednika, Vijeće jednoglasno utvrđuje
DNEVNI RED:
1. Prijedlog zaključka o stavljanju van snage zaključka o Planu malih komunalnih akcija Mjesnog odbora Dankovec za 2024. - donošenje zaključka;
1. Prijedlog Financijskog plana Mjesnog odbora Dankovec za 2024. – donošenje;
1. Prijedlog Plana malih komunalnih akcija Mjesnog odbora Dankovec u 2024. – donošenje; 
1. Zahtjev za izgradnju dječjeg igrališta na k.č.br.12021 k.o. Čučerje Novo – donošenje zaključka;
1. Prijedlog za osobu domara u objektu mjesne samouprave – donošenje zaključka;
1. Prijedlog lokacija za božićno i novogodišnje ukrašavanje u 2024. – donošenje zaključka;
1. Pitanja, prijedlozi i obavijesti.

Ad 1. Prijedlog zaključka o stavljanju van snage zaključka o Planu malih komunalnih akcija Mjesnog odbora Dankovec za 2024.	
	Obzirom na novodostavljeni prijedlog Plana malih komunalnih akcija i promjenu u visini predviđenih sredstava za potrebe MO Dankovec, Vijeće jednoglasno donosi 
ZAKLJUČAK
1. Stavlja se van snage Plan malih komunalnih akcija Mjesnog odbora Dankovec za 2024. donesen na 30. sjednici Vijeća, održanoj dana 13. studenoga 2023.
2. Plan iz točke 1 ovog zaključka stavlja se van snage obzirom na u međuvremenu dostavljeni novi prijedlog Plana, kojim Vijeće raspolaže manjim iznosom sredstava.




Ad. 2 Prijedlog Financijskog plana Mjesnog odbora Dankovec za 2024. 
           Nakon provedene rasprave, Vijeće jednoglasno donosi
                                        
Financijski  plan Mjesnog odbora Dankovec za 2024.

Financijski plan nalazi se u privitku zapisnika i njegov je sastavni dio.

Ad. 3 Prijedlog Plana malih komunalnih akcija Mjesnog odbora Dankovec u 2024.
Vijeće jednoglasno donosi
Plan malih komunalnih akcija Mjesnog odbora Dankovec u 2024.godini.
Plan malih komunalnih akcija nalazi se u privitku zapisnika i njegov je sastavni dio.

Ad 4.  Zahtjev za izgradnju dječjeg igrališta na k.č.br.12021 k.o. Čučerje Novo
Vijeće je razmotrilo zahtjev građana Mjesnog odbora Dankovec (Gornjeg Slanovca) za izgradnju dječjeg igrališta na k.č.br.12021 k.o. Čučerjer Novo, koji prijedlog je Vijeće i ranije podržavalo kroz različite programe.
Nakon provedene rasprave, Vijeće jednoglasno donosi 

ZAKLJUČAK
1. Razmotren je zahtjev građana Mjesnog odbora Dankovec (Gornji Slanovec) za izgradnju dječjeg igrališta na k.č.br.12021 k.o. Čučerje Novo.
2. [bookmark: _GoBack]Podržava se prijedlog iz točke 1 te se predlaže izgradnja dječjeg igrališta na navedenoj lokaciji.
Ad. 5. Prijedlog za osobu domara u objektu mjesne samouprave 
Nakon provedene rasprave, Vijeće jednoglasno donosi 

ZAKLJUČAK
Vijeće Mjesnog odbora Dankovec predlaže da poslove domara u objektu mjesne samouprave Dankovec, Slanovečka 19 u periodu od 01. siječnja 2024. do 30. lipnja 2024. i nadalje obavlja gđa.Verica Urbanovsky-Vertuš.

Ad. 6. Prijedlog lokacija za božićno i novogodišnje ukrašavanje u 2024.
Nakon provedene rasprave, Vijeće jednoglasno donosi 

ZAKLJUČAK
	
Vijeće Mjesnog odbora Dankovec predlaže postavljanje božićnih zvončića u 2024. (10 komada) na stupove javne rasvjete na Čučerskoj cesti od kbr. 105 do kbr. 200.

Završeno u 21,30 sat.
KLASA: 024-08/23-003/2400
URBROJ: 251-13-11-5/009-23-2          
U Zagrebu, 11. prosinca 2023.

Zapisnik sastavio: Dražen Zrinski
Zapisnik tehnički i administrativno sastavila: Sandra Šukunda
							Predsjednik Vijeća MO Dankovec                           
                                                                                                     Ivica Ivanović
